Vecais tilts

Vecais tilts (serbhorvātu: Stari most) ir atjaunots 16. gadsimtā Osmaņu impērijā celts tilts mūsdienu Bosnijas un Hercegovinas pilsētā Mostarā, kas uzbūvēts pāri Neretvas upei un savieno divas pilsētas daļas, kas katra atrodas savā upes pusē. 1993. gadā Bosnijas kara laikā tilts tika sagrauts. No 2001. līdz 2004. gadam to atjaunoja, bet 2005. gadā Vecā tilta teritorija tika iekļauta UNESCO Pasaules mantojuma sarakstā.